Decathlon oferă o gamă largă de bocanci pentru drumeții atât pentru adulți, dame și bărbați, cât și pentru copii, creați după tehnologii moderne care să asigure confort și stabilitate. Toate elementele bocancilor sunt supuse la teste de laborator pentru a le fi dovedită calitatea și eficiența. În cadrul testelor sunt verificate rezistența orificiilor pentru șireturi și chingi, aderența tălpii la toate tipurile de teren (neted, aspru, uscat sau umed) durabilitatea materialelor și a modului de confecționare a încălțămintei (lipire), rezistența la razele UV, toxicologia și durata de viață. În cadrul testelor de laborator sunt create condiții similare celor naturale. La bocancii impermeabili, se măsoară nivelul de impermeabilitate în funcție de numărul de flexiuni (mișcări) ale piciorului. Astfel, există 3 niveluri de impermeabilitate: pentru 2000 flexiuni (aproximativ 4 km de mers) bocancii de drumeție își păstrează nivelul de impermeabilitate timp de 2 ore, la 4000 flexiuni (aproximativ 8 km de mers), impermeabilitatea este asigurată pe parcursul a 4 ore de drumeție, iar la 8000 flexiuni (aproximativ 16 km de mers), bocancii rămân uscați timp de 8 ore de mers. Desigur că după ce aceștia se usucă își recapătă nivelul de impermeabilitate. În urma validării calității bocancilor la teste de laborator, aceștia sunt supuși și testului pe teren pe trasee ce ajung la 500 km, pe toate condițiile meteo.